
    AVIZ
asupra propunerii legislative pentru modificarea şi completarea  Legii nr. 152/1998 privind înfiinţarea
 Agenţiei Naţionale pentru Locuinţe
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea  Legii nr. 152/1998 privind înfiinţarea Agenţiei Naţionale pentru Locuinţe, trimisă cu adresa nr. Pl.X- 950 din 11 decembrie 2006 şi înregistrată sub nr. 31/1491 din  12.12.2006.


Camera Deputaţilor este Cameră decizională.


Senatul, în calitate de primă Cameră sesizată, a respins iniţiativa legislativă în şedinţa din 6 decembrie 2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  29 ianuarie 2007.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 1003/20.07.2006, precum şi Punctul de vedere al Guvernului cu nr. 2639 din 29.08.2006 prin care precizează că nu susţine adoptarea în foma prezentată.


În urma dezbaterilor, membrii comisiei, au constatat că vânzarea locuinţelor contruite pentru tineri prin ANL, nu se poate realiza de către Agenţia Naţională pentru Locuinţe, întrucât acestea, la finalizare, se predau în proprietatea unităţilor administrativ-teritoriale şi în administrarea consiliilor locale. De asemenea, în textul propunerii nu se precizează bugetul la care s-ar vira sumele încasate din vânzarea de locuinţe către chiriaşi, nefiind posibil ca aceste sume să constituie venituri ale Agenţiei Naţionale pentru Locuinţe.

           Faţă de cele constatate, membrii comisiei au hotărât, cu unanimitate de voturi, avizarea negativă a propunerii legislative.


În raport de conţinutul şi obiectul său, proiectul de lege face parte din categoria legilor ordinare.
                              PREŞEDINTE,                              SECRETAR,
                              Sergiu Andon                                George Băeşu

